**ŠALČININKŲ JANO SNIADECKIO GIMNAZIJA\_\_\_\_\_\_\_\_\_\_\_**

(švietimo įstaigos pavadinimas)

\_\_\_\_\_\_\_\_\_\_**DIREKTORĖS IRENOS VOLSKOS** \_\_\_\_\_\_

(švietimo įstaigos vadovo vardas ir pavardė)

**2023 METŲ VEIKLOS ATASKAITA**

2024-01-19 Nr. \_\_\_\_\_\_\_\_

(data)

Šalčininkai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Šalčininkų Jano Sniadeckio gimnazijos 2023–2025 metų strateginio plano ir 2023 metų veiklos plano strateginiai tikslai: 1) įgyvendinant ugdymo turinio atnaujinimą, sukurti sąlygas kiekvieno mokinio asmeninei ūgčiai; 2) taikant ugdymo, mokslo ir praktikos sintezę kurti įtraukųjį ugdymą(si); 3) saugios, jaukios, dialogo ir susitarimų kultūra grįstos ugdymo(si) aplinkos kūrimas. Siekiant pirmojo tikslo –įgyvendinant ugdymo turinio atnaujinimą, sukurti sąlygas kiekvieno mokinio asmeninei ūgčiai – buvo vykdomi du veiklos plano uždaviniai: ugdyti asmens brandą rodančias kompetencijas ir diegti atnaujintas bendrąsias ugdymo programas. Socialinės pedagogės atliko tyrimą ,,Mokinių nepažangumo priežastys” (dalyvavo 157 mokiniai). Tyrimo išvados parodė, jog mokinių nepažangumui įtaką daro šie veiksniai:trūksta motyvacijos mokytis, mokymas(is) yra nuobodus ir nereikalingas, per greitas dėstymo tempas, tinginystė, žinių spragos, dažniausiai mokymosi sunkumai kyla mokiniams mokantis matematikos, lietuvių k., anglų k.; 59,4 proc. mokinių teigia, kad jiems kartais reikia mokymosi pagalbos, 15,5 proc. - reikalinga sisteminga mokymosi pagalba. Pradėjome naudoti elektroninę mokinių pažangos stebėjimo platformą ,,Mokinių pažanga”. Platforma suteikė galimybę lyginti mėnesio vidurkius, I, II pusmečių, metinių pažymius ir laiku diagnozuoti mokymosi sunkumus. 87 proc. tėvų dalyvavo trišaliuose pokalbiuose ,,Mokiniai - tėvai (globėjai) - klasės vadovai”, kurių metu teiktas grįžtamasis ryšys mokinio tėvams, siekiant įtraukti mokinių tėvus į individualios pažangos stebėjimo procesą. Gimnazijoje buvo sudaryta galimybė mokinių tėvams pasikonsultuoti su mokytojais dalykininkais. Vyko 3 tėvų konsultavimo vakarai, kuriuose dalyvavo 44 tėvai. Individualūs mokinio pasiekimai ir pastangos matomi ir pripažįstami - motyvuojant mokinius, pasiekusius aukštus mokymosi rezultatus, mokslo metų pabaigoje įteikti pagyrimo raštai už puikų mokymąsi 16-ai, labai gerą - 55-iems, gerą - 140-iai 5-GIV kl. mokinių. Apdovanoti 108 pradinukai. 69 mokiniams organizuota  pažintinė kelionė. Parengtas TaMo dienyno kompetencijų matavimo įrankis, kuriuo naudodamiesi 5-GIV mokiniai įsivertina savo kompetencijas.  Sudaryta galimybė priešmokyklinio ugdymo grupių vaikams mokytis anglų kalbos. 4 kl. mokiniams skaitmeninis raštingumas integruotas į neformalųjį švietimą. Birželio mėn. vyko ,,Projektų dienos gimnazijoje 2023”. Tiriamuosius darbus pasirinkta tema mokiniai ruošė visus metus, drauge su mokytoju konsultacijų metu planavo tyrimo eigą, pasirinko priemones, reikalingas tyrimui atlikti, analizavo tyrimo duomenis, darė išvadas. Projektus  rengė ir pristatė 73 proc. 1 – GIV kl. mokinių.  Gimnazija antrus metus įgyvendina Vilnius TECH universiteto kuruojamą programą ,,Ateities inžinerija“. 7–GIV kl. mokinių komandos parengė 9 projektinius darbus. Apdovanojimus gavo už filmo „Šalčininkų rajono vietos, kurias verta aplankyti“ prodiusavimą, už filmo „Naujokė“ montavimą, laimėjo 2 vietą „Investuojame praktiškai Luminor Trade aplinkoje“ ir - 2 vietą „Mono Bags“. Visus metus mokinius kuravo profesionali Vilnius TECH universiteto ,,Ateities inžinerijos“ mokslininkų komanda. Projektiniai darbai buvo pristatyti nacionalinėje Vilnius TECH universiteto organizuojamoje konferencijoje. 3 gimnazijos mokinės mokėsi **lyderystės ir verslumo** **anglų kalba** viename iš inovatyviausių projektų jaunimui – **Future Heroes.** Mokinės turėjo galimybę atrasti savo stipriąsias puses, dalintis naujomis idėjomis bei jas inicijuoti.   Gimnazijos mokiniai dalyvavo rajoninėse olimpiadose – laimėjo 22 I-III vietas, konkursuose – laimėtos 58 I-III vietos, varžybose – 20 I-III vietų.  Ugdymo turinio atnaujinimo mokymuose ,,Skaitmeninio ugdymo turinio kūrimas ir diegimas“ dalyvavo 18 mokytojų. 3 vadovai ir 3 mokytojos ambasadorės dalyvavo mokymuose „Kompetencijomis grįsto ugdymo turinys“. Kovo – birželio mėn. gimnazijoje vyko visų metodinių grupių mokytojų mokymai apie kompetencijas ir sandų raišką, pasiekimų sritis ir pasiekimus.  Atliktas tyrimas ,,Mokinių neformaliojo švietimo poreikiai”. Gimnazijoje veikė 26 neformaliojo vaikų švietimo programos, orientuotos į skirtingų gebėjimų ir poreikių mokinius. Mokytojai organizavo 100 pamokų netradicinėse edukacinėse aplinkose, gimnazijos teritorijoje (dalyvavo 1367 mokiniai), įvyko 45 pažintinės išvykos, kuriose dalyvavo 1526 mokiniai.  Įgyvendinat antrąjį veiklos tikslą -taikant ugdymo, mokslo ir praktikos sintezę kurti įtraukųjį ugdymą(si) – buvo numatyti 2 uždaviniai: plėtoti pedagogų profesinį tobulėjimą; plėsti personalizuotą, savivaldų mokymąsi, teikti mokymosi pagalbą skirtingų gebėjimų ir poreikių mokiniams. Buvo parengtas ir metodinėje taryboje aptartas kvalifikacijos tobulinimo planas atsižvelgiant į pedagogų apklausos duomenis ir kompetencijų tobulinimo poreikius. Lietuvių kalbos ir matematikos mokytojos skaitė pranešimus regioninėje konferencijoje, 2 pradinių klasių mokytojos skaitė pranešimus rajoninėje konferencijoje. Visi gimnazijos darbuotojai dalyvavo nuotoliniuose mokymuose apie smurto ir priekabiavimo pavojus, prevencijos priemones, darbuotojų teises ir pareigas smurto ir priekabiavimo srityje. 18 mokytojų dalyvavo mokymuose ,,Streso valdymo mokytojo darbe kaip profesinio perdegimo sindromo prevencija”. Programoje „Dirbtinis intelektas mokytojui: praktiniai įrankiai krūvio mažinimui“ – dalyvavo dauguma mokytojų. Gimnazijos administracija dalijosi gerąja patirtimi su Utenos rajono savivaldybės, Lenkijos mokytojų sąjungos Torunės miesto skyriaus delegacijomis. Gimnazijoje nuolat skatinamas kolegialaus grįžtamojo ryšio teikimo modelis „Kolega-kolegai". Mokytojai pravedė 95 atviras / integruotas pamokas.  Pamokas ,,Kolega kolegai” stebėjo ir aptarė 95 proc. mokytojų. Lapkričio mėn. Metodinė taryba inicijavo mokytojų kūrybines dirbtuves „Tobulėkime kartu”, kurių metu mokytojai pasidalino idėjomis, kaip formuluoti pamokos, orientuotos į kompetencijų ugdymą, uždavinį, sukūrė  pamokos uždavinio pavyzdžių. Gimtosios kalbos (lenkų), chemijos, lietuvių kalbos ir literatūros, biologijos, matematikos, užsienio kalbos (anglų) dalykų mokytojai organizavo konsultacijas, skirtas žinių gilinimui ir mokymosi sunkumams įveikti (nuo sausio mėn. - 135 mokiniai dalyvavo konsultacijose), nuo rugsėjo mėn. gimtosios kalbos (lenkų) (pradinės kl.), matematikos, lietuvių kalbos ir literatūros - 234 mokiniai dalyvavo konsultacijose. 5, GI, GIII kl. mokiniams, nepasiekusiems patenkinamo pasiekimų lygio, buvo sudaryti individualūs jų mokymosi pasiekimų gerinimo planai ir skirta 20 papildomų konsultacijų.  Įgyvendinat trečiąjį veiklos tikslą - saugios, jaukios, dialogo ir susitarimų kultūra grįstos ugdymo(si) aplinkos kūrimas – buvo numatyti 4 uždaviniai: plėtoti prevencinių, sveikos gyvensenos veiklų vykdymą; stiprinti mokytojų, tėvų ir kiekvieno vaiko socialines, emocines ir kultūrines kompetencijas; skatinti gimnazijos bendruomenės narių bendravimą ir bendradarbiavimą; atnaujinti ugdymo aplinkas ir mokymo priemones. Socialinė pedagogė organizavo 3 susitikimus su tėvais „Mano vaikas paauglys“, kurių metu buvo nagrinėtas tėvų gebėjimas geriau suprasti ir pažinti savo vaikus; siekiant didinti tėvų vaidmenį sprendžiant psichoaktyvių medžiagų prevencijos problemą organizuotas praktinis užsiėmimas tėvams „Kaip kalbėtis su paaugliais apie narkotikus“; trečio susitikimo metu buvo kalbėta apie nesmurtinę komunikaciją. Psichologė psichoterapeutė Aušra Kurienė paskaitos metu tėvams ir mokytojams pristatė bendravimo su paaugliais būdus.Mokiniams buvo organizuoti susitikimai, užsiėmimai, kūrybinės dirbtuvės su įvairių sričių specialistais, skirti ugdyti mokinių psichologinį atsparumą neigiamoms aplinkos įtakoms: apie saugios aplinkos kūrimą, prekybą žmonėmis; apie medijų higieną, skaitmeninį saugumą; sveikatingumo užsiėmimai; motyvacinis pokalbis su jaunimu; veiksmingos streso valdymo technikos siekiant įveikti mokymosi sunkumus; apie alkoholio ir el. cigarečių  poveikį žmogaus organizmui; apie nepilnamečių įsitraukimą į nusikalstamas veikas; apie priekabiavimą prie vaikų internetinėje erdvėje; dailės terapija. Šiuose susitikimuose dalyvavo 1-GIV klasių mokiniai. Vyko 98 sveikatingumo, edukaciniai užsiėmimai, kuriuose dalyvavo 3119 mokinių. Sustiprėjo bendradarbiavimas su Šalčininkų rajono policijos komisariato bendruomenės pareigūnėmis. Pareigūnės lankėsi mokykloje, skaitė paskaitas apie nepilnamečių teises, pareigas ir atsakomybę bei narkotikų ir alkoholio pavojus.  Socialinės pedagogės pravestas prevencinių klasių valandėlių ciklas 1-8 kl. mokiniams apie patyčias, vertybes, konfliktų sprendimus, elgesį, saugumą, savęs pažinimą, santykių kūrimą, elektroninių cigarečių rūkymo, narkotinių medžiagų, alkoholio vartojimo žalą. Buvo peržiūrėti ir aptarti video reportažai, dokumentiniai ar meniniai klipai, parinkti formuojantys žaidimai, siužetiniai vaidmenų žaidimai ir kt. **Socialinės pedagogės atliko tyrimus ir pateikė rekomendacijas:** „Mokinių požiūris į elektroninių cigarečių vartojimą (GI-GIV)“, „GIIa klasės mikroklimatas“, ,,Ką Jūsų vaikas veikia internete?“, ,,Mokinių neformaliojo švietimo poreikiai”, „Elektroninių cigarečių paplitimas tarp 5-8 klasių mokinių”, „Smurto, patyčių plitimas gimnazijoje“, „Patyčių mastas 5-8 klasėse”. Siekiant ugdyti socialinius emocinius įgūdžius, gimnazijoje tęsiamas socialinių ir emocinių įgūdžių „Lions Quest“ programos: „Laikas kartu“, „Paauglystės kryžkelės“, „Raktai į sėkmę“ - įgyvendinimas priešmokyklinio ugdymo, 1 – GIV kl. mokiniams. MO edukaciniame projekte **„Keliaujantis muziejus: Pažink save per meną“** paaugliai, remdamiesi meno kūriniais, mokėsi apibūdinti savo emocines būsenas. Jaunimo linijos savanorė su mokiniais pasidalino patarimais, kaip didinti emocinį atsparumą ir kaip sau padėti krizinėse situacijose. Ugdant mokinių lyderystę, organizacinius gebėjimus, bendradarbiavimo, darbo komandoje įgūdžius, XXI a. kompetencijas, mokiniai dalyvavo projekte „Svajonių komandos“, DofE programoje ir organizavo sidabro žygį, stovykloje „Pažinkime Lietuvos regionus“. Tobulinant mokytojų darbo komandoje įgūdžius, kas mėnesį vyko dirbtuvės apie UTA diegimą, mokytojams buvo organizuota išvyka į Taliną, vyko meno terapijos užsiėmimai 2 metodinėms grupėms.  Plėtojant kultūros edukacines veiklas buvo panaudotos Kultūros paso galimybės. Įvyko 33 edukacijos pagal Kultūros pasą (sritys: architektūra, baletas, cirkas, dailė, dizainas, etninė kultūra, fotografija, kultūros paveldas, muzika, šokis, tarpdisciplininis  menas), kuriose dalyvavo 835 mokiniai.  Sėkmingai plėtotas bendradarbiavimas su Šalčininkų rajono savivaldybės kultūros centru ir Šalčininkų rajono savivaldybės viešąja biblioteka: pasinaudota turtinga dirbtuvių, koncertų, spektaklių, projektų, parodų pasiūla. 1-GIV klasių mokiniai dalyvavo skaitymo akcijoje „Pertrauka skaitymui”, kurią organizuoti padėjo 1-4 klasių mokinių tėvai. Gimnazijos skaitykloje vyko garsinio skaitymo renginiai - vyresniųjų klasių mokiniai skaitė pasakas 1-2 kl. mokiniams. Gimnazijos mokiniai su Płońsko 2-osios pagrindinės mokyklos mokiniais dalyvavo programoje ,,Skaitymo gelbėjimas". Vilniaus Vladislavo Sirokomlės gimnazijos kvietimu dalyvavome akcijoje ,,Vilnius skaito Sirokomlę". Gimnazijos mokiniai dalyvavo tautinio Elizos Ožeškovos kūrinio „Nad Niemnem” skaitymuose. Plečiant kultūros edukacinių veiklų įvairovę gimnazija organizavo tokias veiklas: ansamblio „Ferajna z Hoovera” iš Lenkijos koncertą; edukacinę išvyką į Lietuvos Nacionalinę Martyno Mažvydo Biblioteką, MO muziejų, Vilniaus Universitetą, Molėtus, Raudondvarį, Veliuoną, Raudonę, Panemunę, Birštoną, Druskininkus ir kt. vietoves; susitikimus su rašytojais; edukacinį renginį „Keliaujantis Aristavėlės Dvaras“, skatinantį dvarų kultūros pažinimą per skirtingus pojūčius. Vilkiškių dvare ir Telšiuose mokiniai iš Šalčininkų (gimnazijos mokiniai), Vilniaus, Mažeikių ir Telšių rajonų dalyvavo respublikiniame projekte ,,Daugiau istorijos: dėmesys įvairovei’’. Mokiniai tyrinėjo ir pristatė savo krašto istoriją, papročius, tradicijas, dalyvavo išvykose. Per metus bent 3 renginiuose dalyvavo 90 proc. mokinių, 70 proc. mokytojų ir 30 proc. tėvų, vyko 21  mokinių kūrybinių darbų paroda.  Nuosekliai ir kryptingai yra plėtojama profesinio orientavimo ir ugdymo karjerai gimnazijoje renginių įvairovė. Vyksta mokinių konsultavimas,  informavimas, praktiniai mokymai naudojantis žemiau išvardintomis platformomis: lamabpo.lt; aikos.smm.lt; euroguidance.lt; spotiself.lt; mukis.lt; devyniskaiciai.lt/eneagrama. Vyko 148 asmeninės konsultacijos (5-GIV kl. mokiniams), 22 grupinės konsultacijos (5-GIV kl. mokiniams) - dalyvavo 299 mokiniai, 36 individualios konsultacijos GII-GIV klasių mokiniams kartu su tėvais. 5-GIV klasių mokiniams buvo organizuota 16 apsilankymų į darbo vietas, 6 išvykos dėl ateities studijų, 15 susitikimų gimnazijoje su įvairių profesijų atstovais. Vasaros metu buvo organizuotas vaikų vasaros poilsis: projektas „Vyksta skaitmeninėtransformacija“ pagal programą Erasmus+, Poronin m. Lenkija, partneris - Šalčininkų kultūros centras, kurioje dalyvavo 20 mokinių, 3 mokytojai; Kadzidlo m. Lenkijoje pagal bendrijos „Europos inovacijos“ projektą „Atradimų vasara“ – 40 mokinių, 3 mokytojai; Tarptautinė vaikų ir jaunimo parafiada Varšuvoje ir Zakopanėje, Lenkija – 17 mokinių, 2 mokytojai; Gdansko m., Lenkija „Wakacji dzieci–Litwa 2023“ – 17 mokinių; Marjanuvkos m., Lenkija – 80 mokinių, 8 mokytojai; Bydgošč m., Lenkija – 28 mokiniai, 2 mokytojai; Bledo m. (Slovėnija) – 15 mokinių, 1 mokytoja. Vaikų vasaros poilsio projektas ,,Pažinkime Lietuvos regionus‘‘ – 32 mokiniai, 4 mokytojai.  Pagal projektą „Skaitmeninio ugdymo turinio kūrimas ir diegimas“ (skirta lėšų - 29041 Eur.) buvo įsigyti vadovėliai atnaujintam ugdymo turiniui įgyvendinti: lietuvių kalba ir literatūra, matematika, gamtos mokslai, visuomeninis ugdymas, istorija, geografija, fizika, biologija, anglų kalba, vokiečių kalba, ekonomika. Iš mokymo lėšų (10000 Eur.) buvo įsigyti vadovėliai (matematika, lietuvių kalba ir literatūra) ir grožinė literatūra. Buvo įsigytos programinės įrangos licencijos: SketchUp – 3D modeliavimo programa - 1 vnt., Wordwall (raštingumo ugdymo įrankis) - 11 vnt., MOZ-PT Mozaik TEACHER (programinė įranga su skaitmeniniais vadovėliais, 3D animaciniais pristatymais ir namų darbų internete funkcija) - 4 vnt., Moxliukas (interaktyvi programėlė sukurta 11 ir 12 klasės moksleiviams pasiruošti VBE ir tarpiniams patikrinimams) - 1 mokytojas, 20 mokinių, Eduka - 9 mokytojai, 101 mokinys, Egzaminatorius - 9 mokytojai, nemokamai nupirktos Eduka licencijos, Elektroninė mokinių pažangos stebėjimo platforma ,,Mokinių pažanga". Socialiniai partneriai - Instytut Rozwoju Języka Polskiego im. Świętego Maksymiliana Marii Kolbego w Warszawie pagal projektą skyrė gimnazijai lėšų priemonėms, baldams, įrangai įsigyti matematikos dalykui (60 stalo žaidimų, 24 mokymo priemonių rinkiniai, orientuoti į interaktyvų mokymąsi), baldai 3 kabinetams, 3 interaktyvūs ekranai. Fundacja Polonii Świata perdavė gimnazijai įrangą: interaktyvus ekranas su Mozaik 36 mėn. licencija, 2 kompiuteriai ASUS, 8 kompiuteriai HP. Gimnazijoje tęsiamas projektas „Šalčininkų Jano Sniadeckio gimnazijos edukacinių erdvių modernizavimas“- atliktas 2 kab. remontas ir nupirkti baldai. Gerinant gimnazijos infrastruktūrą, atlikti remonto darbai: 4, 7, 9, 21, 38 kab. ir vieno koridoriaus sienos dažymas. Atnaujintas klasių inventorius ir priemonės. Atnaujinta sporto inventoriaus bazė fizinio ugdymo pamokoms – skirta 3910 Eur. Ant gimnazijos pastato stogo įrengta fotovoltinės saulės elektrinė. Tobulintos sritys, kurioms 2024 m. reikia skirti didesnį dėmesį: skatinti tėvų bendruomenės kūrimą, siekiant aktyviau įtraukti tėvus į gimnazijos veiklą; siekti stiprinti STEAM ugdymą gimnazijoje ir mokinių norą aktyviai dalyvauti gimnazijos gyvenime. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Pasirengimas atnaujintų bendrųjų programų įgyvendinimui (tęstinė). | Pasiruošta įgyvendinti atnaujintas bendrąsias programas. | Organizuota mokytojų metodinė veikla, skirta atnaujinto ugdymo turinio diegimui, vykdymui (5 susitikimai). Mokytojų profesinio tobulėjimo mokymų organizavimas (40 val. kvalifikacijos tobulinimo programa).Ilgalaikių teminių planų tobulinimas.Atnaujintas gimnazijos mokinių pasiekimų ir pažangos vertinimo tvarkos aprašas. | Mokytojų įgalinimui veikti, diegiant atnaujintą ugdymo turinį kovo – birželio mėn. organizavau visų metodinių grupių mokytojų mokymus (5 susitikimus) apie kompetencijas ir sandų raišką, pasiekimų sritis ir pasiekimus. MG posėdžiuose aptariami darbo pagal atnaujintas programas sunkumai ir iššūkiai ir laisvai pasirenkamo turinio temos. Lapkričio mėn. Metodinė taryba inicijavo mokytojų kūrybines dirbtuves „Tobulėkime kartu”, kurių metu mokytojai pasidalino idėjomis, kaip formuluoti pamokos, orientuotos į kompetencijų ugdymą, uždavinį, sukūrė  pamokos uždavinio pavyzdžių. 18 mokytojų dalyvavo mokymuose ,,Skaitmeninio ugdymo turinio kūrimas ir diegimas“ (40 val. kvalifikacijos tobulinimo programa). Balandžio – gegužės mėn. dalyvavau [Šalčininkų rajono mokyklų vadovų, pavaduotojų ugdymui ir mokytojų](https://photos.app.goo.gl/n4Ktkp47A4SJPBAY9) mokymuose „Kompetencijomis grįsto ugdymo turinys“. 3 mokytojos ambasadorės (pradinio ugdymo, lietuvių k. ir matematikos) **balandžio 14 d. dalyvavo Utenos švietimo centro organizuotose kūrybinėse dirbtuvėse „Pasirengimas ugdymo turinio atnaujinimui: kompetencijomis grįsto ugdymo pamokos planavimas“. Mokytojai dalykininkai** parengė dalykų ilgalaikius planus 1, 3, 5, 7, GI, GIII kl. 2023 m. spalio 24  d. įsakymu Nr. V-526 buvo patvirtintas gimnazijos 5-GIVkl. mokinių mokymosi pasiekimų vertinimo ir vertinimo rezultatų panaudojimo tvarkos aprašas. 2023 m. lapkričio 22 d. įsakymu Nr. V-600 patvirtintas gimnazijos pradinių klasių mokinių mokymosi pasiekimų vertinimo ir vertinimo rezultatų panaudojimo tvarkos aprašas. Gimnazijoje numatytos galimybės veiksmingiau įgyvendinti atnaujintas BP, jas įtraukiant į gimnazijos 2023 m. metinį veiklos planą - 2 uždavinys „Diegti atnaujintas bendrąsias ugdymo programas“. Gimnazijos strateginis tikslas: įgyvendinant ugdymo turinio atnaujinimą, sukurti sąlygas kiekvieno mokinio asmeninei ūgčiai. |
| 1.2. Saugios, jaukios ugdymo(si) aplinkos kūrimas. | Plėtoti prevencinių, sveikos gyvensenos veiklų vykdymą. | Organizuoti du švietimo renginiai mokytojams ir tėvams smurto ir patyčių tema. Tęstos socialinės -emocinės programos „Lions Quest“ veiklos. Parengtos naujos neformaliojo vaikų švietimo programos. | Gegužės 16 d. organizuoti mokymai tėvams ir mokytojams ,,Tėvų, mokytojų ir paauglių tarpusavio bendravimo būdai" - lektorė psichologė psichoterapeutė Aušra Kurienė.Birželio 13 d. organizavau gimnazijos darbuotojams nuotolinius mokymus apie smurto ir priekabiavimo pavojus, prevencijos priemones, darbuotojų teises ir pareigas smurto ir priekabiavimo srityje – lektorius Romas Turonis.Tęsiamos socialinių ir emocinių įgūdžių LIONS QUEST programos „Laikas kartu“, „Paauglystės kryžkelės“, „Raktai į sėkmę“. Visi mokiniai kiekvieną pirmadienį (nuo sausio mėn. iki mokslo metų pabaigos) ir kartą per mėnesį nuo rugsėjo 1 d. dalyvauja užsiėmimuose. |
| 1.3. Gerinti mokinių pasiekimus (dėmesys skirtas lietuvių k., anglų k. ir matematikos mokymosi kokybei 5-GII kl.)  | Analizuojamos I, II pusmečių, metinių mokymosi pasiekimų rezultatų pokyčių ataskaitos, numatomos įgyvendinimo priemonės, gerinančios mokinių mokymosi kokybę. Pagerės lietuvių k., anglų k. ir matematikos mokinių metinių pasiekimų, NMPP rezultatai, lyginant su praėjusiais mokslo metais.  | Išnagrinėtos lyginamosios 5-GII kl.  lietuvių k., anglų k. ir matematikos rezultatų pokyčių ataskaitos.Parengti lietuvių k., anglų k. ir matematikos mokymo ir mokymosi gerinimo planai.1-2 proc. pagerės lietuvių k., anglų k. ir matematikos mokinių metinių pasiekimų, NMPP, PUPP rezultatai, lyginant su praėjusiais mokslo metais.60 proc. mokytojų tobulins dalykines kompetencijas.  | Išnagrinėtos lyginamosios 5-GII kl.  lietuvių k., anglų k. ir matematikos metinių pasiekimų ataskaitos. Analizė parodė, kad 5-GI kl. lietuvių kalbos, anglų kalbos, matematikos pusmečių, metinių pasiekimų lygis išlieka stabilus. 2023 m. spalio 30 d. įsakymu Nr. V-538 patvirtinti lietuvių kalbos, matematikos mokymo ir mokymosi gerinimo planai. Lietuvių k. ir matematikos mokytojai numatė priemones 2023- 2025 m. gerinimo planams įgyvendinti. 8 kl. NMPP rezultatų palyginimas: Matematikos rezultato vidurkis 2022 m. – 26,8 proc., 2023 m. – 43,8 proc. Lietuvių k. rezultato vidurkis 2022 m. – 43,2 proc., 2023 m. – 56,4 proc. PUPP rezultatų palyginimas: Matematikos įvertinimų vidurkis 2022 m. – 4,20, 2023 m. – 4,32. Lietuvių k. įvertinimų vidurkis 2022 m. – 5,13, 2023 m. – 5,22. Lietuvių kalbai mokyti 5 kl. papildomai skirtas dalyko modulis „Rašybos spąstai“, 6 kl. matematikos modulis. GI, GII kl. lietuvių kalbai 0,5 val. 73 proc. mokytojų tobulino dalykines kompetencijas. Socialinės pedagogės atliko tyrimą ,,Mokinių nepažangumo priežastys”. |
| 1.4. Pasirengti įtraukiojo ugdymo įgyvendinimui. | Tinkamai organizuotiugdymo(si) procesą,vykdant įtraukųjįugdymą. Teigiamųgimnazijosbendruomenės nuostatų įįtrauktį kūrimas.Pritaikyti ugdymo turinįskirtingų poreikiųmokiniams. | Užtikrinti 90 proc. pedagoginių darbuotojų dalyvavimą mokymuose. Stiprinti Vaiko gerovės komisijos veiklą. Apskritojo stalo susitikimai su mokiniais, mokytojais ir tėvais apie pokyčius ir jų įgyvendinimą.  20 proc. daugės pamokų, kuriose matomas tikslingas mokinių veiklos diferencijavimas, individualizavimas, personalizavimas. Sudarytos sąlygos individualiam ir grupiniam mokinių konsultavimui (50 proc. mokinių dalyvaus  konsultacijose). | Mokymai mokytojams perkelti į 2024 m. dėl objektyvios priežasties – vėluoja TŪM programos pažangos plano įgyvendinimas. Vaiko gerovės komisijos (toliau – VGK) pasitarimų metu (įvyko 16 posėdžių) buvo svarstomas mokinių pamokų lankomumas, mokymosi pasiekimai ir pažanga, signalinių pusmečių aptarimas, analizuojami mokinių elgesio taisyklių pažeidimai ir numatomos priemonės jiems šalinti. Aptariamas švietimo pagalbos teikimas, atliktas pirminis ar pakartotinas mokinių, turinčių specialiuosius ugdymosi poreikius, įvertinimas. Siekdama užkirsti kelią galimiems konfliktams ir problemoms, komisija organizavo susitikimus su 5 – GII kl. mokiniais, kuriuose buvo aptarta bendra tvarka gimnazijoje bei mokymosi pasiekimai ir pažanga. Atliktas penktos klasės mokinių adaptacijos tyrimas, rezultatų analizė ir rekomendacijos pristatytos mokinių tėvams. Nuolat teikiama pagalba mokytojams rengiant pritaikytas ir individualizuotasprogramas. Vaiko gerovės komisijos nariai kėlė savo kvalifikaciją dalyvaudami mokymuose: „Įtraukusis ugdymas: galimybės ir realybė. Gimnazijos bendruomenės švietimas įtrauktiems ir tinkamo reagavimo į emocijų ir elgesio sutrikimus turinčius mokinius klausimais“.Vyko glaudus bendradarbiavimas su Šalčininkų seniūnijų socialinėmis darbuotojomisdėl mokinių lankomumo, dalyvauta atvejo vadybos posėdžiuose. Tris kartus buvo kreiptasi į Šalčininkų Tarpinstitucinio bendradarbiavimo koordinatorę dėl koordinuotai teikiamų paslaugų.Organizavau susitikimus su tėvais, mokiniais, mokytojais (vasaris, kovas, lapkritis) – 2023/2025 m. strateginio plano pristatymas, aptarimas. Daugėja pamokų, kuriose mokytojai diferencijuoja mokinių veiklas: skiria papildomas užduotis ar numato skirtingas mokymo(si) sąlygas (priemones, šaltinius, pagalbos būdus, mokymosi aplinką). Lenkų k., chemijos, lietuvių kalbos ir literatūros, biologijos, matematikos, anglų dalykų mokytojai organizavo konsultacijas, skirtas žinių gilinimui ir mokymosi sunkumams įveikti (nuo sausio mėn. - 135 mokiniai dalyvavo konsultacijose), nuo rugsėjo mėn. lenkų k. (pradinės kl.), matematikos, lietuvių kalbos ir literatūros - 234 mokiniai dalyvavo konsultacijose. 5, GI, GIII kl. mokiniams, nepasiekusiems patenkinamo pasiekimų lygio, buvo sudaryti individualūs jų mokymosi pasiekimų gerinimo planai ir skirta 20 papildomų konsultacijų.  |
| 1.5. Dalyvauti Tūkstantmečio mokyklų programoje (toliau TŪM programa) | Parengti TŪM programos pažangos planą ir pasiruošti programos įgyvendinimui. | Bendradarbiaujant su TŪM programos komanda dalyvauta TŪM programos pažangos plano rengimo procese (suplanuotos veiklos, numatyta tinklaveika). Atliktos pirminio investicinio plano rengimo procedūros (organizuotos tiekėjo apklausos, pateikti komerciniai pasiūlymai). | Dalyvavau TŪM pažangos plano tobulinimo procese (sausis- birželis): susitikimai - konsultacijos su ESFA atstovais, pasitarimai su Švietimo ir sporto skyriaus TŪM komanda; TŪM pažangos plano veiklų koregavimas, išlaidų planavimas ir koregavimas, investicijų plano rengimas, komercinių pasiūlymų pateikimas. 2023 m. vasario 1d. įsakymu Nr. V-51 sudaryta darbo grupė TŪM programos pažangos planui parengti. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
|  |  |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

5. Gebėjimų atlikti pareigybės aprašyme nustatytas funkcijas vertinimas

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Nustatytų funkcijų vykdymas, laikantis nustatytos tvarkos, tinkamu būdu | 1□ 2□ 3□ 4□ |
| 5.2. Nustatytų funkcijų vykdymas, atsižvelgiant į strateginius įstaigos tikslus | 1□ 2□ 3□ 4□ |
| 5.3. Tinkamas turimų žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.4. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6.   Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7.  Kompetencijos, kurias norėtų tobulinti**

|  |
| --- |
| 7.1. Vadovavimo ugdymui ir mokymuisi (organizuoti mokinių pasiekimų, jų pažangos ir ugdymo proceso stebėseną, analizuoti rezultatus ir tobulinti ugdymo procesą) |
| 7.2. |

Direktorė Irena Volska